Document ID: 31990R0523

*****
ΚΑΝΟΝΙΣΜΟΣ (ΕΟΚ) αριθ. 523/90 ΤΗΣ ΕΠΙΤΡΟΠΗΣ
της 28ης Φεβρουαρίου 1990
για την τροποποίηση του κανονισμού (ΕΟΚ) αριθ. 3846/87 που καθορίζει την ονοματολογία των γεωργικών προϊόντων για τις επιστροφές κατά την εξαγωγή
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (1), όπως τροποποιήθηκε τελευταία από τον κανονισμό (ΕΟΚ) αριθ. 201/90 (2), και ιδίως το άρθρο 16 και τις αντίστοιχες διατάξεις των άλλων κανονισμών περί κοινής οργανώσεως της αγοράς στον τομέα των γεωργικών προϊόντων,
Εκτιμώντας:
ότι η ονοματολογία των επιστροφών καθιερώθηκε με τον κανονισμό (ΕΟΚ) αριθ. 3846/87 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 88/90 (4) ·
ότι ο κανονισμός (ΕΟΚ) αριθ. 28/90 της Επιτροπής (5) καθορίζει νέα κριτήρια για την ταξινόμηση των προϊόντων που υπάγονται στον κωδικό ΣΟ 3505 10 50, με ισχύ από 1ης Μαρτίου 1990· ότι είναι εφεξής αναγκαίο να προβλεφθούν ορισμένες διατάξεις για να αποκλεισθεί η χορήγηση επιστροφών κατά την εξαγωγή στις περιπτώσεις κατά τις οποίες το εν λόγω προϊόν είτε έχει προηγουμένως επωφεληθεί από επιστροφή στην παραγωγή σύμφωνα με τον κανονισμό (ΕΟΚ) αριθ. 1009/86 του Συμβουλίου (6), όπως τροποποιήθηκε τελευταία από τον κανονισμό (ΕΟΚ) αριθ. 2779/89 (7), είτε είχε εισαχθεί από τρίτες χώρες με τον κωδικό ΣΟ 3505 10 50 πριν από την εφαρμογή των νέων κριτηρίων·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Σιτηρών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα προϊόντα που υπάγονται στους κωδικούς ΣΟ 1108 11 00, 1108 12 00 και 1108 13 00, προστίθεται η υποσημείωση (6) ως εξής:
«(6) Οι επιστροφές κατά την εξαγωγή των προϊόντων που έχουν περιεκτικότητα σε ακετύλιο ίση ή μεγαλύτερη από 0,25 % και μικρότερη από 0,5 % θα χορηγηθούν όταν η αρμόδια αρχή λάβει την απόδειξη ότι το εν λόγω προϊόν δεν έχει επωφεληθεί επιστροφής κατά την παραγωγή σύμφωνα με τον κανονισμό (ΕΟΚ) αριθ. 1009/86 του Συμβουλίου (ΕΕ αριθ. L 94 της 9. 4. 1986, σ. 6), όπως τροποποιήθηκε τελευταία από τον κανονισμό (ΕΟΚ) αριθ. 2779/89 (ΕΕ αριθ. L 268 της 15. 9. 1989, σ. 20), και δεν έχει εισαχθεί από τρίτες χώρες.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Μαρτίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 28 Φεβρουαρίου 1990.

Labels: 3